Nyilašiovské represálie v Košiciach

**Nyilašiovské represálie v Košiciach** boli zločiny spáchané funkcionármi a aktívnymi členmi maďarskej fašistickej strany Šípových krížov (**') od septembra [[1943]], ale najmä po prevzatí moci [[Strana šípových krížov – hungaristické hnutie|stranou Šípových krížov]] [[15. október|15. októbra]] [[1944]], a do [[18. január|18. januára]] [[1945]] zavraždili alebo sa podieľali na vraždách vyše 530 ľudí (rasovo prenasledovaných, ilegálnych pracovníkov, komunistov, partizánov, vojakov odmietajúcich bojovať proti [[Červená armáda|Červenej armáde]]) a do koncentračných táborov poslali 1&nbsp;200 ľudí. [[23. marec|23.]][[26. marec|26. marca]] [[1959]] prebehol [[Proces s nyilašiovcami|súdny proces]] s 5 príslušníkmi [[Strana šípových krížov – hungaristické hnutie|NKP]], ktorý odsúdil Ladislava Daraboša a Júliusa Körössyho na trest smrti a zvyšným trom obžalovaným bol vymeraný nepodmienečný trest odňatia slobody v rozmedzí 2025 rokov.

==Vojnové udalosti v Košiciach==
Mesto [[Košice]] s okolím pripadli po [[Prvá viedenská arbitráž|Viedenskej arbitráži]] [[Maďarské kráľovstvo|Maďarsku]]. S výnimkou ojedinelého [[Bombardovanie Košíc 26. júna 1941|náletu]] [[26. jún|26. júna]] [[1941]] bolo mesto ušetrené až do mája [[1944]], kedy medzi dňami [[15. máj]] až [[2. jún]] odišlo z mesta 5 transportov s 15&nbsp;807 Židmi do [[Koncentračný tábor Auschwitz-Birkenau|Osvienčimu]].

==Represálie==
Už v septembri [[1943]] nyilašiovci v [[Košice|Košiciach]] zatkli 73 antifašistov. [[15. október|15. októbra]] [[1944]] bol po nevydarenom pokuse o kapituláciu Maďarska [[Miklós Horthy]] prinútený abdikovať a zostavením novej vlády poveril vodcu fašistickej [[Strana šípových krížov – hungaristické hnutie|strany Šípových krížov]]  [[Ferenc Szálasi|Ferenca Szálasiho]]. Následné [[Ferenc Szálasi|Szálasiho]] kroky viedli k upevneniu moci NKP v Maďarsku a k prehĺbeniu spojenectva s nacistickým Nemeckom. Rovnako ako materská organizácia aj košické vedenie [[Strana šípových krížov – hungaristické hnutie|NKP]] prevzalo moc. Bolo vyhlásené stanné právo a polovojenské Oddiely maďarskej straníckej služby (**') v nasledujúcich dňoch obsadili kľúčové úrady a košické podniky. Trestom smrti bola postihovaná akákoľvek „nepriateľská“ činnosť, organizácia partizánskych skupín alebo ukrývanie zbraní.

Najvyššiu mieru násilia dosiahla vláda NKP v Košiciach na prelome rokov 1944 a 1945. Koncom novembra nyilašiovci popravili 70 antifašistov v lese na Soroške. Začiatkom decembra v lese zvanom „Chvalabohu“ chytili 15 dezertérov a po výsluchu ich zastrelili. V Čermeľskom údolí pri odbočke na Košické Hámre bolo na prelome rokov zastrelených 36 osôb vrátane košického mešťanostu László Tostu (*&nbsp;1875 Zborov). Pri Hornáde bolo zastrelených 40 osôb, na smetisku 14 osôb, pri bývalých Gajdošových kúpeľoch 3 osoby, pri kalvárii 8 osôb, pri železničiarskych blokoch 14 osôb, v Petrovovom sade 5 mužov. V katastri obce Hrašovík boli zavraždené 3 osoby a Herľanoch a Krásnej nad Hornádom 6 osôb.

5. januára 1945 bolo v Košiciach na Hlavnej ulici obesených príslušníkmi NKP a nemeckej SD verejne obesených 12 osôb. Obete mali na hrudi nápisy ako „som zbeh“, „som komunista“, „som partizán“, „som Žid“. 

Zoznam obetí:

Dňa 17. januára 1945 bolo pri Ťahanovskom tuneli zastrelených 16 resp. 17 osôb. Vraždenie prežila len Mária Vantuchová, ktorej sa podarilo utiecť.

Zoznam obetí:

Do oslobodenia Košíc nyilašiovci popravili okolo 530 ľudí a vyše 1&nbsp;200 odvliekli do koncentračných táborov. 17. januára 1945 vyhlásil župan Gabriel Gyarmathy z obavy pred postupujúcou sovietskou armádou evakuáciu Košíc, pričom užšie vedenie NKP opustilo Košice o deň neskôr, 18. januára, kedy boli zároveň Košice oslobodené.

## Proces s nyilašiovcami v roku 1959

23.26. marca 1959 sa v Košiciach konal proces s 5 funkcionármi a aktívnymi členmi NKP zodpovednými za represálie. Súd odsúdil Ladislava Daraboša a Júliusa Körössyho na trest smrti. Zvyšným trom obžalovaným, Júliusovi Kalasovi, Karolovi Muršovi a Zoltánovi Ruszinyakovi bol vymeraný nepodmienečný trest odňatia slobody v rozmedzí 2025 rokov. Hoci páchatelia boli objektívne zodpovední za svoje zločiny a nešlo o klasický politický proces s vynútenými výpoveďami a dopredu pripraveným scenárom, o treste rozhodovali orgány KSČ a preto býva radený k politicky manipulovaným procesom.

## Poznámky


## Referencie

## Pozri aj
* Proces s nyilašiovcami

Košice
Košice
Košice
Kategória:1944 na Slovensku
Kategória:1945 na Slovensku
Kategória:Košice